《横吹曲辞。关山月》
唐代·崔融

月生西海上，气逐边风壮。万里度关山，苍茫非一状。

汉兵开郡国，胡马窥亭障。夜夜闻悲笳，征人起南望。

作者简介：崔融（653-706），字安成。唐代齐州全节（今济南市章丘市）人。崔融为文华美，当时无出其上者。凡朝廷大手笔，多由皇帝手敕，付其完成。其《洛出宝图颂》、《则天哀册文》尤见工力。作《则天哀册文》时，苦思过甚，遂发病而卒。中宗以其有侍读之恩，追赠为卫州刺史，谥号“文”。